સોલા સિવિલ હોસ્પિટલમાં પપ૦ બેડ, એક હજારથી વધુની ઓપીડી, દર્દી-દર્દીનાં સગાં તેમજ હોસ્પિટલ સ્ટાફ મળીને રોજના પાંચ હજારથી વધુ લોકો અવરજવર કરે છે તેમજ હોસ્પિટલના ઉપરના માળે આવેલા વોર્ડમાં જવા માટે ઓપીડી બિલ્ડિંગની બાજુમાં અને ટ્રોમા સેન્ટર પાસે છથી વધુ લિફ્ટની વ્યવસ્થા કરાઇ છે, પરંતુ આ લિફ્ટ શરૂ કરાઈ ત્યારથી એક પણ લિફ્ટ ચલાવવા માટે લિફ્ટમેનની ભરતી ન કરાઈ હોવાથી લિફ્ટમેનના અભાવે દર્દીને વોર્ડમાં લાવવા-લઈ જવા માટે દર્દીનાં સગાંએ જાતે જ લિફ્ટ ચલાવવી પડે છે, પરંતુ જ્યારે કોઇ વયોવૃદ્ધ દર્દી આવે છે ત્યારે તેમને લિફ્ટ ચલાવતાં આવડતું ન હોય તેવા સંજોગોમાં લિફ્ટમાં વોર્ડમાં જવા માટે અન્ય કોઇ વ્યક્તિ આવે તેની રાહ જોવી પડે છે અથવા હોસ્પિટલ સ્ટાફ દર્દીની મદદ માટે દોડી આવે છે.